**សម្ភាសរបស់ឈ្មោះ ឃុត ស្រីលាប**

ក៖ អ្នកសម្ភាសឈ្មោះ : ហេង សុជីវី ​​ ​ ​ ខ៖ អ្នកត្រូវបានគេសម្ភាសឈ្មោះ ឃុត ស្រីលាប

**ពត៌មានសង្ខេបឈ្មោះ ឃុត ស្រីលាប**

*បងស្រី ឃុត ស្រីលាបកើតនៅឆ្នាំ១៩៨៦ មានអាយុ៣៤ឆ្នាំ កើតនៅឆ្នាំឆ្លូវ ក្នុងភូមិល្វា ស្រុកកោះដាច់ ខេត្តកណ្តាល។ បងស្រីបានរៀនបន្តិចបន្តួចនៅក្នុងកំរិតបឋមសិក្សាដោយសារតែបងស្រីជាកូនបង ដែលមានបងប្អូនសរុប៤នាក់ ហើយជីវៈភាពគ្រួសារខ្វះខាតជំពាក់បំណុលគេ ចឹងឪពុកម្តាយរបស់បងស្រីបានចេញទៅរកស៊ីនៅតាមខេត្តដូចជា ក្រចេះ ស្ទឹងត្រែងជាដើម ទុកអោយបងស្រីនៅមើលប្អូនៗនៅផ្ទះ។ ជីវិតរបស់បងស្រី បានធ្វើការងាររកលុយដូចជាខំប្រឹងត្បាញ់ទាំងថ្ងៃយប់ និងស៊ីឈ្នួលនៅរោងចក្រ រហូតបានស្គាល់ប្តីរបស់ស្រីតាមរយៈបងថ្លៃបងស្រីប្រាប់ ហើយក៏បានរៀបការតាមច្បាប់ទំលាប់ រហូតឥឡូវបងស្រីបានកូន១ស្រីអាយុទើបតែបាន៨ខែ។ បំណង់ប្រាថ្នារបស់បងស្រីចង់អោយកូនបានរៀនសូត្រជ្រៅជ្រះ បានការងារល្អៗ កុំអោយលំបាកដូចជាបងស្រីទៀត ។*

ក៖ ចាសជាដំបូងសូមជម្រាបសួរបងស្រី!

ខ៖ ចាស

ក៖ថ្ងៃនេះខ្ញុំមានឱកាសដើម្បីមកសម្ភាសបង ហើយថ្ងៃសម្ភាសគឺជាថ្ងៃទី១៤ ខែ១០ ឆ្នាំ២០១៨ហើយខ្ញុំមានឈ្មោះថា ហេងសុជីវីគឺជាអ្នកសម្ភាស ហើយចុះបងវិញតើមានឈ្មោះអ្វីដែរ?

ខ៖ ខ្ញុំឈ្មោះ ឃុត ស្រីលាប

ក៖ចាសបងឈ្មោះហ្នឹងត្រូវជាមួយនឹងអត្តសញ្ញាណប័ណ្ណនឹងនាមត្រកូលរបស់បងអត់?

ខ៖ ចាស

ក៖ ចុះមានឈ្មោះ ហៅផ្សេងពីហ្នឹងដែរទេ?

ខ៖ អត់មានទេ!

ក៖ ឈ្មោះហ្នឹងឪពុកម្តាយរបស់បងជាអ្នកដាក់អោយហ៎បង?

ខ៖ ចាស

ក៖ ចុះគាត់មានប្រាប់បងថាតើវាមានអត្តន័យយ៉ាងម៉េចដែរសម្រាប់ជីវិតរបស់បង?

ខ៖​គាត់អត់មានប្រាប់អត្តន័យអីនោះទេ គ្រាន់តែគាត់ប្រាប់ពីដើមមកពេលខ្ញុំកើតមកពីជំនាន់នុងម៉ែហើយនិងប៉ារបស់ខ្ញុំគាត់ដាំត្រសក់ចឹងណាចឹងទៅ កាលជំនាន់នុងគាត់ដាំបានច្រើនណាស់។

ក៖ ចា

ខ៖ ដូចថាអ្នកជិតខាងហ្នឹងគេធ្វើដែរតែថាអត់មានបានច្រើនដូចគ្នាហ្នឹងនោះទេណា ដល់ពេលហើយចឹងទៅគាត់ធ្វើត្រសក់បានច្រើន គាត់លក់បានថ្លៃចឹងទៅ ដល់ពេលត្រូវស្របនឹងខ្ញុំកើតមកគាត់បានដាក់ឈ្មោះហ្នឹងអោយដល់ខ្ញុំតែម្តង។

ក៖ ហឹមចាស

ខ៖ ដូចថាគាត់មានលាបដូចថាគាត់ដាំត្រសក់បានច្រើនចឹងណា មានលាប ត្រូវខ្ញុំកើតមកក៏ដាក់ឈ្មោះអោយដល់ខ្ញុំចឹងតែម្តងទៅ

ក៖ បងសព្វថ្ងៃ អាយុប៉ុន្នានហើយបង?

ខ៖ ខ្ញុំអាយុ៣៤ហើយ

ក៖ បងកើតនៅឆ្នាំណាដែរ?

ខ៖ អឺ៨៦!

ក៖ ៨៦! ១៩៨៦?

ខ៖ ចាស

ក៖ ចុះឆ្នាំខ្មែរយើង?

ខ៖ ឆ្នាំខ្មែរ! ដូចជា

ក៖ ដូចជាឆ្នាំជូត ឆ្លូវ ខាល ថោះអី?

ខ៖ អូ! ឆ្នាំឆ្លូវ

ក៖ ចឹងហ៎បង?

ខ៖ ចាស

ក៖ ហើយអឺ ដូចជាសព្វថ្ងៃបងមានមុខរបរជាអ្វីដែរ?

ខ៖ បើសិនជាកាលពីមុនមកខ្ញុំត្បាញ់! ចាំមើលកាលពីដំបូងខ្ញុំត្បាញ់ៗរួចហើយ​ ខ្ញុំធ្វើការរោងចក្រ រួច បានមកត្បាញ់វិញព្រោះអីសំពត់វាថោកចឹងណា ក៏មកធ្វើការងាររោងចក្រនេះវិញដល់ពេលរួចចឹងទៅ ធ្វើការនៅរោងចក្រហើយយើងបានឈប់ ហើយសំពត់បានថ្លៃវិញ១ឆ្នាំអីចឹងទៅ យើងបានមកត្បាញ់វិញនៅឯផ្ទះចឹងទៅ យើងបានមកត្បាញ់នៅផ្ទះនេះចឹងទៅបានមានប្តី។

ក៖ ចុះបងមានរៀនសូត្រដល់កំរិតណាដែរ ?

ខ៖ខ្ញុំរៀនបានត្រឹមថ្នាក់ទី៤ទី៥ហ្នឹង

ក៖ ហើយ

ខ៖ ចាសរៀនបានបន្តិចព្រោះអីថាគ្រួសារជីវៈភាពគ្រួសារយើងអត់ចឹងណា

ក៖ ចាស!

ខ៖ ដល់ពេលចឹងទៅ ណាមួយយើងជាកូនបងចឹងណា ដល់ឪពុកម្តាយអត់ចឹងទៅ យើងក៏ចេះតែរៀនបានបន្តិចចឹងទៅ យើងក៏ចេះជួយត្បាញ់ធ្វើការអីចឹង បានរកស៊ីគាត់ចឹងទៅណា

ក៖ហឹម

ខ៖យើងរៀនបានបន្តិចនោះទេ ចាញ់ប្អូន! ប្អូនៗរបស់ខ្ញុំគេរៀនបានខ្ពស់ គេនៅដូចថាគេនៅជាមួយមីងខ្ញុំចឹងណា​នៅជាមួយមីងចឹងទៅគេអត់សូវ ព្រួយឪពុកម្តាយ គេអត់សូវខ្វល់អីចឹងដល់ពេលចឹងទៅក៏មីងបានយកមកនៅជាមួយ បើសិនជាកាលណាខ្ញុំមកជាមួយ នៅជាមួយនឹងមីងអត់មានអ្នកណាគេជួយម្តាយឪចឹង យើងកូនបងហើយអត់មានអ្នកណាគេជួយមើលគាត់ទេ បើសិនជាយើងមកមួយទៀត គាត់លំបាកចឹងណា តែដល់ពេលចឹងយើងនេះរៀនបានបន្តិចជាងគេ!ហើយចឹងបងប្អូនរបស់ខ្ញុំរៀនបានច្រើនៗចឹងណា!

ក៖ ហឹមចុះបងកាលនុងរៀនបានត្រឹមថ្នាក់ទី៥នៅសាលាណាដែរ?

ខ៖ នៅសាលាល្វាហ្នឹង នៅសាលាល្វានេះ!

ក៖ បងចេះអានចេះសរសេរភាសាខ្មែរយើងបានល្អដែរឬទេបង?

ខ៖ ចេះសរសេរ! និយាយរួមទៅគឺថាយើងគ្រាន់ចេះបានសរសេរអីខ្លះ មើលអីបានខ្លះចឹងទៅណា មិនមែនថាមើលអត់សោះនោះទេ គ្រាន់តែថា យើងមើលសរសេរអីខ្លះ អីចឹងទៅ។

ក៖ ចាសហើយចឹងភាសាខ្មែរផ្សេងពីខ្មែរយើងបងចេះដែរឬទេ?

ខ៖ អត់ទេ បើសិនជាយើងអត់មានរៀនបានអីនោះផង! ចឹងមានអីចេះ។

ក៖ ចឹងនៅកាលនុងបងមានធ្លាប់បានស្រមៃថា ចង់បន្តការសិក្សាអីរៀនបន្តដែរឬទេបើសិនជាអាចណា?

ខ៖ កាលពីមុនហ្នឹង ធ្លាប់គិតដែរ ធ្លាប់គិតដែរថាចង់រៀនបន្ត ជាធម្មតាមនុស្សយើងកើតមកតែងតែចង់មានចំណេះនៅក្នុងខ្លួនចឹងហើយណា ចង់មានចំណេះនៅក្នុងខ្លួនវាមានការងារល្អអីចឹងទៅ វាមិនសូវលំបាក អាហ្នឹងគេហៅថាប្រើបញ្ញាណា ដល់ពេលគេចេះដឹងចឹងទៅគេប្រើតែបញ្ញាចឹងទៅ វាស្រួល ដល់ពេលយើងអត់ចេះ យើងប្រើកំលាំង ដល់ពេលយើងចឹងខ្ញុំធ្លាប់គិតដែរ ខ្ញុំធ្លាប់គិតថាបើសិនជាខ្ញុំមានលទ្ធភាពចង់រៀនបន្តទៀត ប៉ុន្តែដល់ពេលយូរៗទៅ គិតសព្វៗទៅដូចថាអត់មានលទ្ធភាពអ្វីទៅមុខបានចឹងណា ព្រោះម្តាយឪអត់ចឹងណា​ម្តាយឪអត់ចឹងតើមានអីត្រូវបន្ត មានតែយើងម្នាក់ឯងជួយគាត់ហ្នឹង ជួយគាត់រក ទប់គាត់ហ្នឹង

ក៖ ហឹម

ខ៖ យើង កាលពីមុនឡើយយើងបានរកម្តាយឪអីរកជំពាក់គេយើងមិនមានឪពុកម្តាយខំប្រឹងរកហើយយើងជួយរកដោះគាត់ចឹងណា ខ្ញុំត្បាញ់ណា ខ្ញុំត្បាញ់ទាំងយប់ទាំងថ្ងៃខ្ញុំត្បាញ់ បាយខ្ញុំអត់មានសូវហូបនោះទេ បាយខ្ញុំហូបអត់មានសូវទៀង ម៉ោង២ដល់ម៉ោង៣បានជាខ្ញុំហូបនៅពេលថ្ងៃត្រង់! យប់ម៉ោង៧ទៅ៨យប់អីនោះបានជាខ្ញុំហូប ត្បាញ់ខ្ញុំចាប់ផ្តើមត្បាញ់ពីម៉ោង៦ព្រឹកដល់ម៉ោង៦ល្ងាចបានខ្ញុំឈប់ចឹងទៅ ដល់ពេលយប់ឡើងខ្ញុំឈប់១ម្តងទៀត ខ្ញុំងើបឡើងពីម៉ោង៤ត្បាញទៀ ងើបឡើងម៉ោង៤យប់ណា

ក៖ហឹម

ខ៖ ម៉ោង៣ទៅ៤យប់ងើបត្បាញ់ទៀត ចុះយើងគិតទៅ ម៉ោង១០ទៅ១១យប់បានយើងឈប់ត្បាញ់​ ដល់យើងឈប់ត្បាញ់ យើងដេកបានប៉ុន្នានម៉ោងបើសិនជានៅម៉ោង៣ទៅម៉ោង៤យើងឈប់ត្បាញ់ទៀតហើយនុង ដល់ចឹងដូចថាយើងប្រើកំលាំងខ្លាំងណា

ក៖ ចាសហើយបងកាលនុងបងរៀនមានក្តីស្រមៃចង់ធ្វើអ្វីដែរបង?

ខ៖ ក្តីស្រមៃរបស់ខ្ញុំកាលនុង ខ្ញុំគ្រាន់តែគិតថា បើសិនជាយើងបានរៀនត្រឹមគ្រូនោះគឺខ្ញុំអស់ចិត្តដែរណា ចឹងបានរៀនត្រឹមគ្រូអីចឹងណា ខ្ញុំមិនហ៊ានថា បើសិនជាជីវៈភាពត្រឹមខ្ញុំបានត្រឹមបន្តត្រឹមគ្រូទៅ បានធ្វើជាគ្រូបង្រៀនក៏គ្រាន់ដែរ នឹកឃើញថាចឹងណា

ក៖ ចាស

ខ៖​បើប៉មធំជាងគេនោះមិននេះនោះទេ គ្រាន់តែថាចង់ខាងគណនីចឹងណា ខាងធានាគា ចិត្តចង់រៀនហ្នឹងណា ក៏ប៉ុន្តែទៅវាមិនរួច

ក៖ ចឹងកាលនុងបងរៀនពូកែដែរអត់កាលនុង?

ខ៖ គឺកាលនុងពូកែដូចជាមិនសូវពូកែ ដូចជាល្មមដែល ព្រោះអីខ្ញុំដូចថាគ្រូវាកងចឹងណា គ្រូវាកងគេរៀនគួរ ក៏ប៉ុន្តែខ្ញុំអត់មានបានរៀននោះទេ គេរៀនគួរ នៅពេលធំឡើងគេរៀនគួរ ដល់ពេលចូលកងវិញ គេមិនរៀនមេរៀនហ្នឹងដ៏ដែរ តែថាអ្នកខ្លះគេចាំណា ចង់ហើយខ្ញុំអត់មានចាំតែថាខ្ញុំអាចសរសេរហើយខ្ញុំអាចអានបានចឹង គេចូលរៀនអស់ចឹងទៅ តែខ្ញុំអត់មានបានចូលរៀននោះទេ ខ្ញុំនៅជួយត្បាញអោយម្តាយ ដល់ចូលរៀនសុតតែមេរៀនយើងអត់មានធ្លាប់រៀនចឹងណា ដល់ពេលចឹងទៅយើងអត់សូវចេះនោះទេក៏ប៉ុន្តែខ្ញុំអាចអានបានខ្ញុំអាចសរសេរបាន ។

ក៖ ចុះបងមានមិត្តភក្តិស្និតស្នាលដែរអត់កាលនៅរៀននុង?

ខ៖ និយាយទៅបើសិនជារឿងមិត្តភក្តិខ្ញុំគំរថា សូវមានគេណាស់ ខ្ញុំដូចថា មនុស្សខ្ញុំដូចថាមិនសូវជារវីរវល់ជាមួយនឹងគេណា គេផ្សេងហើយខ្ញុំផ្សឹងខ្ញុំដើរ មិត្តភក្តិរបស់ខ្ញុំមានតែ៤នាក់នោះទេ មានតែ៤នាក់នោះទេ! ទៅនេះ១ហើយទៅនោះមួយ! ហើយ១នាក់ទៀតការមានប្តីអស់ហើយ បើសិនជា១នាក់ទៀតនៅ!

ក៖ ចាស ហើយកាលនុងមានអនុស្សោវរីយ៏អ្វីគេខ្លះដែរនៅកាលនុង?

ខ៖ អឹម កាលនុងគ្មានបានមានអនុស្សោវរីយ៏អីនោះទេ បើដូចថាយើងនៅកាលជំនាន់នុងយើងមកចេញពីសាលាមកយើងមកផ្ទះហ្នឹង មានបានដើរលេងឯណាជាមួយនឹងមិត្តភក្តិសូម្បីតែថា វាកងគេជប់លេងនៅក្នុងសាលារៀនហ្នឹងក៏ខ្ញុំមិនដែលបានទៅជប់លេងជាមួយនឹងគេនោះផង!

ក៖ ហឹម

ខ៖ និយាយរួមទៅគឺអត់ដែលមានភាពសប្បាយជាមួយមិត្តភក្តិអីនោះទេ ខ្ញុំហ៎ អត់ដែរមានភាពសប្បាយនោះទេ តាំងពីកើតមក គឺថាមានការលំបាកជាមួយនឹងម្តាយរហូត ជួនកាលថ្ងៃអត់រៀន គឺខ្ញុំដើរទៅបូតបន្លែអីចឹងទៅ ហើយបូតបន្លែលក់យកដូបាយអីហូបចឹងទៅណា ហើយជួបកាលពោតអីខ្ញុំដើរកាត់ណ៎ណា ដើរកាត់ជាមួយនឹងគេចាស់ៗណា! ដើរប៉ះស្លឹកបាស់ស្លឹកផ្ទីអីចឹង ទូលអង្កទូលអីចឹងទៅ! ដល់អោយប្អូនអោយម៉ែ ទៅជាមួយម៉ែ! របស់ធន់ៗទូលខ្លួនឯងទៅ! របស់ស្រាលទុកអោយម៉ែទូល ដើរកាន់វាលស្រែ ម៉ែគាត់រអិលដួលត្រលប់ត្រលិនក៏មានដែរ!! ទូលអង្កអីហាលភ្លៀងហ្នឹងថាកំសត់ណាស់ណា! បើប្អូនរបស់ខ្ញុំអត់មានសូវកំសត់នោះទេ បើសិនជាខ្ញុំកំសត់ខ្លាំងជាងគេ!​

ក៖ បងមានបងប្អូនប៉ុន្នាននាក់?

ខ៖ ៤នាក់

ក៖ ហើយចុះបងជាកូនទីប៉ុន្នានដែរបង?

ខ៖ ខ្ញុំបងគេ!

ក៖ ចឹង

ខ៖ ចា

ក៖ បងប្អូនរបស់បងស្រីប៉ុន្នាននាក់ហើយប្រុសមានប៉ុន្នាននាក់ដែរ?

ខ៖ ស្រី១ប្រុស១

ក៖ គាត់មានឈ្មោះអ្វីខ្លះដែរបងប្អូនបង?

ខ៖ ១ឈ្មោះ ស្រីលីម នៅភ្នំពេញបន្ទាប់ខ្ញុំ ហើយទៀត ឃុតស្រីឡែន ហើយមួយនាក់ទៀត ចំរុងនៅបវិត ធ្វើការនៅបវិត ប្អូនរបស់ខ្ញុំអាពៅគេ នុងក៏អត់មានបានរៀនច្រើនដែរប្អូនរបស់ខ្ញុំអានុងណា រៀនបានត្រឹមថ្នាក់ទីប៉ុន្នាន មានត្រឹមទី៧និងទី៨ បានត្រឹមទី៩ដែរ ប្រឡងឌីប្លូមធ្លាក់ ប្អូនរបស់ខ្ញុំអាពៅនុងណា ហើយមកដល់ពេលឥឡូវនេះបានធ្វើការចុងភៅនៅបាវិត (កូនគាត់នៅជិតនោះយំគាត់ថា៖ កូនដេកៗណា)ធ្វើការនៅឯនុង ប្អូនរបស់ខ្ញុំអាពៅនោះគ្រាន់តែថា និយាយរួមទៅប្អូនៗរបស់ខ្ញុំវាមិនសូវជាជួបការលំបាកដូចជាខ្ញុំពេកនោះទេណា!

ក៖ ហឹម ចឹងគាត់ទាំងអស់គ្នារាល់តែថ្ងៃហ្នឹង រៀបការអស់ហើយឬនៅបង បងប្អូនរបស់បង?

ខ៖ រៀបការអស់ហើយ!ៗ

ក៖ ចឹងគាត់បានមកលេងបងអីជាធម្មតាបុណ្យទានអី?

ខ៖ ចាសមកលេងជាធម្មតា!

ក៖ ចាសហើយចឹងកាលពីនៅពីតូចៗតើបងមានបានចូលចិត្តលេងអ្វីជាមួយបងប្អូនរបស់បងដែរ?

ខ៖ និយាយរួមទៅ គឺថាខ្ញុំមិនសូវលេងនោះទេ គឺខ្ញុំនៅមើលបងប្អូនរបស់ខ្ញុំ ប្អូនវានៅតូចៗចឹងណ៎ វានៅល្មិកល្មក! ចឹងហើយនៅជួយមើលប្អូន ម៉ែភាគច្រើនចេញទៅរកស៊ី ម៉ែគាត់ទៅរកស៊ីនៅឆ្ងាយៗចឹងទៅ ម៉ែខ្ញុំគាត់រកស៊ីទៅឆ្ងាយៗណាស់ក្រចេះ ស្ទឹងត្រែឯណ៎ ដល់ពេល១អាទិត្យ ១ខែអីបានគាត់មកម្តង! រួចហើយខ្ញុំនៅតែផ្ទះ មើលប្អូន ដាំបាយអោយតែប្អូនហ្នឹង។

ក៖ ឪពុកម្តាយរបស់បងរកស៊ីអ្វីដែរ?

ខ៖ ការពេលនេះនុង កាលជំនាន់នុង គាត់រកស៊ីទិញអីនៅតាមកីអីចឹងទៅ ក៏ទៅលក់នៅស្រុកឆ្ងាយៗណាស់ណា ដូចជាសឹងអីចឹង ទៅលក់នៅដល់នុងចឹងទៅ ក៏ប៉ុន្តែគាត់បានចាញ់បោកគេចឹងណា រកស៊ីយូរៗចាញ់បោកគេព្រោះអីគាត់ត្រង់ចឹងណា គាត់បានចាញ់បោកគេគាត់ជំពាក់គេច្រើនទៅៗ ដល់ពេលចឹងខ្ញុំ គ្មានអ្នកណាគេជួយគាត់ ចឹងខ្ញុំមិនឈប់រៀន?! ឈប់រៀននៅផ្ទះមើលប្អូនផង ដាំបាយអោយប្អូនស៊ីផង!

ក៖ ហឹម

ខ៖ ជួយត្បាញ់គាត់ចឹងទៅ តើមានអ្នកណាគេជួយអត់មានអ្នកជួយនោះទេ !(គាត់និយាយក្រៅប្រាប់កូនគាត់ថា៖ ដេកកូនដេក!ហឹម!ៗ)

ក៖ ចឹងបងសម្រាប់កាលពីមុននឹងដែរឪពុកម្តាយរបស់បងគាត់មានដែរប្រាប់អំពីជីវិតរបស់ពួកគាត់កាលពីនៅកុមារភាពអោយបងដឹងដែរអត់?

ខ៖ គាត់ប្រាប់ដែរ គាត់គ្រាន់តែនិយាយថា គាត់កាលពីក្មេងនៅក្នុងជំនាន់ប៉ុលពតចឹងណា គាត់លំបាក! ហត់នឿយ គាត់មើលប្អូនដូចខ្ញុំចឹងណា ដូចថាពេលឃើញខ្ញុំមើលប្អូនអីចឹងទៅ គាត់បាននិយាយថាអឹម! កាលពីពេលម្តាយនៅក្មេងចឹង ម្តាយមើលប្អូនគ្មានបានរៀនគ្មានបានសូត្រអីនោះទេ ប្អូនដូចមានខ្ញុំអីហ្នឹង រួចលក់ផង មើលប្អូនផង គាត់គ្មានសូវ! និយាយរួមចឹងទៅគាត់អត់មានបានរៀននោះទេម្តាយខ្ញុំនោះ!

ក៖ ហឹម

ខ៖ គាត់អ្នកមើលតែប្អូនរហូត មករហូតដល់ពេលខ្ញុំអត់មានបានរៀនដែរមើលប្អូនដែរ

ក៖ គាត់ឈ្មោះអ្វីដែរឪពុកម្តាយរបស់បង?

ខ៖ ម្តាយខ្ញុំគាត់ឈ្មោះសំអាត ដល់ពេលឪពុកឈ្មោះ ឃុតសុខឿន តែម្តាយរបស់ខ្ញុំគាត់ស្លាប់ហើយ

ក៖ តើគាត់មានអាយុប៉ុន្នានដែរពេលគាត់ស្លាប់នុងបង?

ខ៖ គាត់ស្លាប់នៅអាយុ៥៥!

ក៖ ហើយបងអាយុប៉ុន្នានកាលនុង?

ខ៖ កាលនុងខ្ញុំអាយុសាមប៉ុន្នាននោះទេ គាត់ស្លាប់នៅ២០១៣នុង

ក៖ អូ

ខ៖ចាស

ក៖ ហើយចុះឪពុកបងវិញគាត់?

ខ៖ អាយុរបស់គាត់ហេស?

ក៖ ចាស

ខ៖ អាយុគាត់៥៣

ក៖ ហើយគាត់សព្វថ្ងៃរកស៊ីមុខរបរអ្វីដែរ?

ខ៖ គាត់អត់នោះទេ គាត់រាល់ថ្ងៃហ្នឹង​គាត់នៅតែផ្ទះហ្នឹង

ក៖ ចឹងគាត់អត់មានធ្វើការអ្វី! ចុះកាលពីមុន?

ខ៖ ពីមុនគាត់! កាលពីដើមគាត់រត់ម៉ូតូឌុប ដល់រត់ម៉ូតូឌុបហើយគាត់ដាំត្រសក់ ដាំបន្លែអីចឹងណា តែថាបានមកដល់ពេលឥឡូវនេះឈប់ហើយ!

ក៖ ចឹងសម្រាប់បងប្អូនរបស់បងទាំងអស់គ្នាអីហ្នឹង ហើយនិងក្រុមគ្រួសារឪពុកម្តាយ គាត់មានដែលហៅមកទូន្មានប្រៀនប្រដៅដែរឬទេបង?

ខ៖ ម្តាយខ្ញុំហេស! កាលពីមុនគេហៅ គាត់និយាយនែលនាំកូនដែរតើ នៅពេលបាយជុំគ្នាចឹងទៅ នែលនាំកូនដូចថា គាត់និយាយរឿងដូចថាធ្វើយ៉ាងម៉េចកុំអោយថា ជាពិសេសប្អូនរបស់ខ្ញុំអាពៅចឹងណា វាប្រុសណា កុំដើរលេងជាមួយនឹងមិត្តភក្តិដូចថាជក់ម៉ាអីចឹងណា ដូចថានៅគែនៗនុងវាមានចឹងណា កុំអោយវាដើរជាមួយនឹងគេ ដូចថាអាណិតម៉ែអាណិតឪចឹងណា ព្រោះអីម្តាយឪអត់ យើងធ្វើយ៉ាងម៉េចកុំដើរនៅផ្លូវហ្នឹង គេមើលងាយយើងថែមហើយចឹងណា! គាត់ចេះតែទូន្មានប្រាប់ដល់យើងនេះចឹង រួចហើយគាត់ចេះតែប្រាប់ដល់ប្អូនខ្ញុំនេះចឹងដែរ រួចហើយដល់យើងមានប្អូនៗ យើងរៀនសូត្របានជ្រៅជ្រះចឹងគាត់ថាយើង មានលុយមានកាកនៅពេលអនាគតទៅ បងមិនបានរៀននោះទេ នៅពេលអនាគតទៅ ដូចថាយើងបានលុយបានអីចឹងដល់ពេលយូរៗ យើងជូនបងអីខ្លះអីខ្លះចឹងទៅណា ម៉ែគាត់ចេះតែប្រាប់ថាចឹងណា

ក៖ ចាសហើយដល់ពេលចឹងបងអឺដូចថាធ្លាប់គិតថាឪពុកម្តាយរបស់បងជាមនុស្សបែបណាដែរសម្រាប់បង?

ខ៖ ឪពុកម្តាយខ្ញុំ គាត់មិននេះអីនោះទេ​ គាត់វិសេសសម្រាប់ខ្ញុំហើយ ខ្ញុំមានតែចង់ប្រាថ្នាថាចង់កើតនៅជាតិមុខៗអោយជួបតែម្តាយខ្ញុំ ខ្ញុំនឹកឃើញរាល់តែថ្ងៃខ្ញុំនឹកឃើញតែម្តាយខ្ញុំ ស្តាយគាត់ស្លាប់អាយុនៅក្មេង គាត់ស្លាប់មិនមានបានជួបមុខចៅៗទាំងអស់ ម្តាយឪរបស់ខ្ញុំគាត់ស្លូតៗណាស់ចាស! ឪរបស់ខ្ញុំស្លូត គាត់ស្លូត ដល់ចឹងដល់ពេលគាត់ធ្វើអីៗចឹងចាញ់តែបោកគេ ។

ក៖ ហឹម

ខ៖ ចាញ់បោកគេញយ មើលអស់ដីឡើង២ ដីគាត់២ក្បាលអស់ហើយចឹងបានចាញ់បោកគេនុងលក់អានុងយកទៅសងអោយគេ បានថាមកដល់ពេលឥលូវនេះ បើសិនជានៅសល់ទាល់តែឥឡុវនេះវិញមិនបាច់នោះទេ! អាដីនៅឯនោះក៏កាត់អោយគេ សងគេអស់ ដី២កន្លែង៣កន្លែង លក់យកលុយសងគេអស់ហើយ! ចឹងបានថាយើងចាញ់បោកគេ រកស៊ីយើងរកស៊ីត្រង់

ក៖ ហឹម

ខ៖ ចាស

ក៖ ហើយចឹងផ្ទះហ្នឹងដីកេររបស់គាត់ដែរ?

ខ៖អានេះរបស់មីងខ្ញុំនោះទេ! ដីផ្ទះនេះរបស់មីង របស់មីងខ្ញុំតើបើសិនជាដីនៅជាប់នេះ បានជាដីរបស់គាត់តាំងពីដើមមក។

ក៖ ហឹម!

ខ៖ ចឹង

ក៖​ គាត់ទុកអោយកូនចៅរបស់គាត់ជំនាន់ក្រោយមកទៀត?

ខ៖ចាស ក៏ប៉ុន្តែយើងរកទុកមិនបានដូចថានៅជំនាន់នោះយើងក្រ គាត់ជំពាក់គេ ដូចថាគេទារ អាងថាយើងស្លូតចឹងណា គេចេះតែទារបានៗចឹងណា ហើយរួចគាត់អត់មានសូវចេះនិយាយជាមួយនឹងគេនោះទេ អាងថាគាត់ជាអ្នកមានចិត្តចឹងណា គឺគាត់អ្នកមានចិត្តមិនចង់ជំពាក់គេយូរ ខ្លាចគេស្តីអោយ ដល់ពេលចឹងទៅក៏កាត់ដីនុងអោយគេចឹងទៅណា

ក៖ ចាស! ហើយសម្រាប់ជីវិតរបស់បងស្រីតែម្តង កាលនុងរៀបការនៅអាយុប៉ុន្នានដែរបង?

ខ៖ ខ្ញុំទើបតែរៀបការនៅ២០១៧នេះនោះទេ

ក៖ ចឹង

ខ៖​ចាស

ក៖ ចឹងទើបតែបាន១ឆ្នាំ

ខ៖ ហ្នឹងហើយ!ទើបតែបាន១ឆ្នាំជាង

ក៖​រៀបការហ្នឹងបងស្រលាញ់គ្នាឬក៏មានចាស់ទុំជាអ្នករៀបចំទុកដាក់អោយ?

ខ៖ ស្រលាញ់ធម្មតា! ស្រលាញ់គ្នាទៅវិញទៅមក

ក៖ ហើយមានរៀបពិធីមង្គលការ

ខ៖ ចាសរៀបចំពិធីមង្គលការ!

ក៖ ចាសដូចតែសម័យឥឡូវ

ខ៖ ចាសការសម័យឥឡូវហ្នឹង

ក៖ ចាស!ហើយបងជួបជាមួយនឹងបងប្រុសនៅពេលណាដែរតើបងប្រាប់បានដែរឬទេ?

ខ៖ ខ្ញុំជួបចាំមើល ខ្ញុំជួបហ្នឹងមិននេះនោះទេ បងថ្លៃខ្ញុំហ្នឹង គាត់នែលនាំអោយស្គាល់ណា ខ្ញុំធ្វើការនៅរោងចក្រហើយចឹងដល់ពេលបងថ្លៃរបស់ខ្ញុំនុងត្រូវជាបង ថ្លៃប្តីរបស់ប្តីខ្ញុំចឹងណា ក៏ប៉ុន្តែខ្ញុំរាប់អានជាមួយនឹងគាត់អីចឹងណា រាប់អានជាមួយនឹងគាត់បានប្រហែលជាជាង១០ឆ្នាំហើយ ចឹងដល់ពេលចឹងទៅ គាត់និយាយរួមទៅប្តីរបស់ខ្ញុំហ្នឹង គាត់មេម៉ាយដល់ពេលចឹងទៅ អឺ បងថ្លៃរបស់ខ្ញុំនោះក៏បាននែលនាំប្តីខ្ញុំហ្នឹងអោយមកស្គាល់ខ្ញុំ ហើយអឺបងថ្លៃរបស់ខ្ញុំក៏បានសុំលេខទូរស័ព្ទខ្ញុំនៅឯស្រុកហ្នឹងអីចឹង សុំលេខពីមិត្តភក្តិរបស់ខ្ញុំអោយទៅប្អូនរបស់គាត់ ចឹងក៏ប្អូនរបស់គាត់បានតេមកនិយាយទាក់ទង ជាមួយនឹងខ្ញុំ​ហើយនិយាយគ្នាជាធម្មតាចឹងទៅណា បានបន្តគ្នាចុះឡើងៗចឹងទៅ បានមកបងប្អូនរបស់ខ្ញុំក៏ឈប់ច្រើនចឹងទៅ បានខែ១២ ថ្ងៃ១ហ្នឹងបានគាត់មកដណ្តឹងការ ចឹងដណ្តឹងខែ១២ រៀបការនៅខែ៣!

ក៖ ហឹមចាស!អបអរសាទបងមកដល់ពេលឥឡូវបានកូន១ហើយបងនេស?

ខ៖ ចាស!

ក៖ ចាសគាត់ឈ្មោះអ្វីដែរ?

ខ៖ ប្តីខ្ញុំហេស?

ក៖​ចាស

ខ៖ ឈ្មោះ ម៉េងម៉ាច
ក៖ គាត់អ្នកស្រុកនៅឯណាដែរបង?

ខ៖ នៅកំពង់ចាម

ក៖ អូ!ហើយគាត់ប្រកបមុខរបរអ្វីដែរ?

ខ៖ គាត់ធ្វើឡានអោយគេ!

ក៖ ចាស

ខ៖ ដើរធ្វើនៅតាមការាស

ក៖ ចឹងគាត់មកផ្ទះ ពេលព្រឹកចេញ ហើយពេលប្រលប់ចូលចឹង?

ខ៖ គាត់ទៅនៅដូចថាគាត់ទៅនៅសំរាកនៅឯភ្នំពេញចឹងតែម្តង!

ក៖ចាស

ខ៖ចឹងបានថាដល់ពេលព្រឹកព្រលឹមឡើងចឹងទៅបានគាត់មក! ១យប់២យប់បានទៅ

ក៖ ចឹងបានមកលេងកូន!

ខ៖ ចា

ក៖ចុះកូនស្រីរបស់បងអាយុប៉ុន្នានដែរហើយ?

ខ៖ ៨ខែ

ក៖ ចាអូ! ហើយគាត់ឈ្មោះអ្វីដែរបង?

ខ៖ នីតា

ក៖ ហឹម កំពង់តែគេងលក់ស្រួលហើយថ្ងៃនេះ!

ខ៖ ហឹមខូច

ក៖ មើលទៅខូចទៀត! អត់មានស្រួលអីនោះទេ?

ខ៖ អត់ទេ មិនមែននោះទេ អត់អីទេគ្រាន់តែខូចត្រង់ថាអឺខ្ញុំចង់ជួយធ្វើអីយាយវាអីចឹង! វាចាប់ផ្តើមស្រែកយំហើយ តែថាយើងអង្គុយនៅជាមួយវាអត់អីនោះទេ

ក៖ អូស!

ខ៖ ចឹងបានថាវាអត់មានចង់អោយយើងធ្វើអីណា ចង់អោយយើងបានអង្គុយលេងនៅជាមួយនឹងវា! ក៏ប៉ុន្តែតាំងពីកើតមកមិនដែរថាធ្វើបាបយើងនៅ១យប់ណាអីអត់ទេ ដេកនៅទាល់ៗភ្លឺស្រួល ដេកទាល់ភ្លឺចឹង​ស្រួល អត់មានដែរយប់អីឯណាធ្វើបាបអីដល់យើងនោះអត់ទេ។

ក៖ហឹម

ខ៖ក៏ប៉ុន្តែគ្រាន់តែថា ខូចមួយមុខ ដូចថាយើងចង់ធ្វើអីយាយចឹងទៅ អត់មានអោយយើងធ្វើនោះទេ!

ក៖ ចឹងគេចង់អោយនៅជាមួយនឹងគេ?

ខ៖ ហ្នឹងហើយ នៅលេងជាមួយចឹងទៅ

ក៖ ហឹមចាស

ខ៖ តាំងពីនៅក្នុងពោះខ្ចីល!

ក៖ ចុះបងសម្រាប់គម្រោងផែនការណ៏នៅថ្ងៃអនាគតអីតើបងមានអ្វីសម្រាប់ទុកអោយកូនអីអត់?

ខ៖ និយាយរួមទៅមិនទាន់មានថាមានអីអោយអីទុកអោយកូននោះទេ មានអីទុកអោយកូនព្រោះអីយើងជីវៈភាពយើងវាដូចថាយើងអត់ចឹងណា យើងរកបានមកគ្រាន់តែថាបានម៉ាទប់ៗ! ដូចថារឿងរៀបចំផែនការណ៏សម្រាប់អនាគតរបស់កូនគឺថាមិនទាន់រៀបចំ។

ក៖ ហើយបងជីវិតបងតាំងពីមុនមកដល់ពេលឥឡូវនេះចឹងជួបបទពិសោធន៏ច្រើនចឹងដូចថា ខ្លួនឯងផ្លាស់ប្តូរអ្វីគេខ្លះដែរ?

ខ៖ ដូចថាខ្ញុំផ្លាស់ប្តូរគឺខ្ញុំមិនបានផ្លាស់ប្តូរអីនេះផង! ដូចថាមិនបានផ្លាស់ប្តូរអីនេះនោះផង ខ្ញុំជួបបទពិសោធន៏ច្រើនណាស់គ្រាន់តែថា ខ្ញុំចង់តែថារឿងកូននេះវិញ នេះណាចង់អោយកូនវាមកលំបាកដូចជាខ្ញុំនោះទេ រាល់ថ្ងៃគិតតែរឿងកូន បើសិនជាបានតែ១ចឹងទៅគឺថាមានលទ្ធភាពអីអោយវាបានរៀន មានចំណេះដឹងអោយខ្ពស់ចឹងទៅណា កុំអោយវាលំបាកដូចជាយើង ព្រោះអីយើងវាលំបាកហើយ ចឹងយើងវាមិនចង់អោយកូនវាមកលំបាកដូចយើងចឹងណា

ក៖ហឹម

ខ៖​ខ្ញុំមានអារម្មណ៏គិតតែចឹងនោះទេ ព្រោះអីខ្ញុំដូចជាលែងគិតហើយខ្លួនឯង

ក៖ បងចង់បានអ្វីទៀតនៅពេលថ្ងៃអនាគត?

ខ៖ យើងថាយើងមិនចង់បាន តែសំខាន់យើងគ្រាន់តែចង់បានអោយមានសុភមង្គលនៅក្នុងគ្រួសារតែប៉ុណ្ណឹងនោះទេ

ក៖ ចាសត្រូវហើយចាស!

ខ៖ ចឹងចង់បានសុភង្គលនៅក្នុងគ្រួសារ ប្តីប្រពន្ធជុំរុំគ្នាតែប៉ុណ្ណឹង។

ក៖ ពេលបងទំនេរៗចូលចិត្តធ្វើអ្វីដែរ?

ខ៖ ទំនេរគ្មានបានទៅធ្វើអីនោះទេ នៅតែក្រោមផ្ទះចឹងណា បើសិនជាថានៅកាលពីក្រមុំនោះវិញបើសិនជាទំនេរ! បើសិនថាអ្នកនៅក្នុងស្រុកនេះវិញ អត់មានពាក្យថាទំនេរនោះទេ គឺយើងត្បាញ់រហូត គ្រាន់តែថាពេលយើងធ្វើការយើងមានថ្ងៃសៅរ៏អាទិត្យអីទំនេរណា ទំនេរនៅថ្ងៃអាទិត្យអត់មានធ្វើអី ខ្លាំងចាក់រូបចាក់អីចឹងទៅ ដល់ពេលអ្នកនៅស្រុកនេះអត់មានថាទំនេរនោះទេ មានតែត្បាញ!

ក៖ ចុះចំណង់ចំណូលចិត្តខាងមុខម្ហូបវិញ តើបងចូលចិត្តពិសារមុខម្ហូបអ្វីដែរ?

ខ៖ មុខម្ហូបហ៎! បើសិនជាថា ខ្ញុំចូលចិត្តសម្លម្ជួរយួន ខ្ញុំចូលចិត្ត

ក៖ ហើយចុះខាងគ្រួសារបងវិញតើគាត់ចូលចិត្តមុខម្ហូបអ្វី?

ខ៖ បើសិនជាប្តីខ្ញុំ ចូលចិត្តតែនេះនោះទេគាត់នោះ គាត់ចូលចិត្តតែជើងមាន់នោះទេ!

ក៖ហឹម

ខ៖ ចំហ៊ុច!

ក៖ ហឹស

ខ៖ជើងមាន់ចំហ៊ុចដាក់ដូង!

ក៖ ហើយបងពូកែធ្វើម្ហូបដែសបង?

ខ៖ ខ្ញុំមិនជាអ្នកប្រសព្វធ្វើម្ហូបប៉ុន្នាននោះទេ ព្រោះអីតាំងពីនៅក្រមុំមក ខ្ញុំនៅជាមួយនឹងឪពុកម្តាយខ្ញុំដឹងតែពីត្បាញ ខ្ញុំអត់មានសូវបានធ្វើម្ហូប ដាំបាយអីនោះផងសូម្បីតែថាចានឆ្នាំង ខ្ញុំមិនដែរបានលាងផងនុង បើខ្ញុំនៅជាមួយនឹងឪពុកម្តាយខ្ញុំ គឺខ្ញុំអត់មានដែលធ្វើអីទាល់តែសោះ មកត្រឹមខ្ញុំចេញមកធ្វើការខ្ញុំនៅតែម្នាក់ឯង ខ្ញុំចាប់ផ្តើមធ្វើម្ហូបដោយខ្លួនឯង

ក៖ចា

ខ៖ចាប់ផ្តើមធ្វើម្ហូបអីដោយខ្លួនឯងទាំងអស់!

ក៖ ហឹម

ខ៖ គ្រាន់តែថាប្តីចង់មុខម្ហូបអីចឹងចេះតែធ្វើអោយទៅណា តែគ្រាន់តែថាឆ្ងាញ់ឬមីនឆ្ងាញ់នោះយើងមិនដឹងនោះទេណា តែយើងចេះតែធ្វើអោយគេចឹងទៅ!

ក៖ ចាសបងអឺចឹងសម្រាប់ចំណង់ចំណូលចិត្តខាងបទចម្រៀងអីតើបងចូលចិត្តដែរឬទេ?

ខ៖ បទចម្រៀងចូលចិត្តតើ!

ក៖ ចឹងបទចម្រៀងចូលចិត្តស្តាប់នេសបង?

ខ៖ ចាសចូលចិត្តស្តាប់បទចម្រៀង!

ក៖ សម័យឬក៏បទចម្រៀងឥឡូវ?

ខ៖ បទ! និយាយរួមទៅខ្ញុំចូលចិត្តបទសម័យ និយាយរួមទៅបទសម័យក៏ចូលចិត្តបុរាណក៏ចូលចិត្ត! បទ ហឹមស៊ីវនអីហ្នឹង ចូលចិត្តតែ ដូចបទអ្នកច្រៀងឥឡូវក៏ខ្ញុំចូលចិត្តដែរដូចអី សុគន្ធីសាអីហ្នឹងក៏ដូចចិត្តដែរ។

ក៖ បងស្តាប់ពេលណាដែរបទចម្រៀង?

ខ៖ បទតែពេលកូនដេកលក់អីចឹងទៅ នៅពេលយប់ឡើងក៏ស្តាប់១បទទៅ២បទអីចឹងទៅដេកជាមួយនឹងកូនអីចឹងទៅ ហើយបើសិនជាកូនភ្លាក់អត់មានពេលស្តាប់ហើយបើសិនជាកូនដេកនោះមានពេលស្តាប់

ក៖ ចាសជីវិតរបស់បងតាំងពីពេលមុនមកដល់ពេលឥឡូវនេះតើមានការលំបាកអ្វីដេលបាននឹកឃើញពីមុនមកដល់សម័យបច្ចុប្បន្ននេះអត់មានភ្លេចសោះឡើយ? តើមានដែរឬទេបង?

ខ៖ មាន!! អឺ!ការលំបាកដែរខ្ញុំ ដើរជាមួយនឹងម្តាយ គឺថាយើងដើរទៅដូរអង្កគេនៅឆ្ងាយណាស់នៅឯស្រែ ដើរកាត់ទឹកភ្លៀងពីរនាក់ម្តាយកូន ដើរនុងមានពេលនុងខ្ញុំអត់មានភ្លេចខ្ញុំអាណិតម៉ែ ម៉ែគាត់ថាអឹមកូនឯងកាត់ស្បែកជើងទៅទុកអោយម៉ែទូលអង្ក ហើយខ្ញុំថាអត់ទេ! គាត់ដើរទួល២ទៅ៣ត្រលប់ ហើយអោយនេះ កាលនុងអោយអង្កដល់ខ្ញុំទូល ហើយចឹងជាធម្មតាអង្ក ធន់នោះដ៏ចឹងវាត្រូវនឹងទឹកភ្លៀងទៀតចឹងវារិតតែធ្ងន់!

ក៖ហឹម

ខ៖ អង្កឡើងកន្លះបេ ដល់ពេលទូលទៅអោយគាត់កាន់ស្បែកជើង ដើរនៅក្រោយយើងហ្នឹង ដើរតាំងៗទៅទឹកភ្លៀង គ្រាប់ភ្លៀងធំៗណាស់ មានតែពេលនុងនោះទេដែលខ្ញុំអត់មានបានភ្លេចអាណិតម៉ែ។

ក៖ ហឹមចុះឡើងល្អៗនៅក្នុងជីវិតរបស់បងវិញ តើមានរឿងអ្វីដែលបានធ្វើអោយបងនឹកឃើញមកបងសប្បាយចិត្ត?

ខ៖ ខ្ញុំនឹកឃើញមកខ្ញុំសប្បាយចិត្ត កាលនុងមុនដំបូងគឺខ្ញុំសប្បាយចិត្តពេលខ្ញុំនៅជាមួយនឹងម៉ែ មកពីធ្វើការជួបមុខម៉ែនៅផ្ទះចឹងណា ហ្នឹងគឺពេលដែលខ្ញុំសប្បាយចិត្ត ហត់នឿយនឹងការងារយ៉ាងម៉េចក៏ដោយអោយតែបានឃើញមុខម្តាយគឺខ្ញុំរំសាយចិត្តហើយ លែងហត់នឿយអស់ហើយ! ក៏ប៉ុន្តែមកដល់ពេលឥឡូវនេះរដូវបុណ្យទានម្តងៗ មានតែម្តាយឪ គឺមានតែឪអត់មានម្តាយ! រដូវបុណ្យទានម្តងៗ ខ្ញុំនឹកឃើញតែម្តាយ។

ក៖ ចុះបងប្អូនរបស់បងអីគាត់មានបង្កើតបរិយាកាសមកជុំគ្នា?

ខ៖ មកតើ! គេមកជុំគ្នានៅឯហ្នឹងតើ!

ក៖​ចាសៗ

ខ៖ គាត់ទើបតែទៅថ្ងៃម្សិលមិញអស់ហ្នឹង

ក៖ហឹម ហើយបងសម្រាប់រឿងដែរបងមានមោទនភាពចំពោះខ្លួនឯងមានដែរឬទេបង?

ខ៖ និយាយរួមទៅខ្ញុំគ្មានរឿងអីដែលមានមោទនភាពចំពោះខ្លួនឯងនោះទេ ព្រោះអីថាយើងអត់មានបានធ្វើអីអោយវាមានមោទនភាពតែម្តងណា! ចឹងបានថាខ្ញុំគ្រាន់តែបានធ្វើការងារអីបន្តិចបន្តួចជាធម្មតា​គ្រាន់តែបានជួយម្តាយ ខ្ញុំជួយម្តាយម្នាក់ឯង បងប្អូនរបស់ខ្ញុំនៅរៀន ចឹងខ្ញុំធ្វើការរកលុយជួយម្តាយតែម្នាក់ឯងនោះទេចឹងណា

ក៖ ចាស

ខ៖​ដល់ពេលចឹងទៅម្តាយគាត់អាណិតយើងស្រលាញ់យើងចឹង គាត់ចេះតែ ខ្ញុំបានប្រាប់ដល់ប្អូនៗចឹងទៅណា បងកើតមកវាគ្មានចំណេះដឹងនៅក្នុងខ្លួនវាលំបាកហត់នឿយ មើលប្អូននៅតូចៗចឹង! គ្រាន់តែថាប្អូនយើងមានការងារមានប្រាក់ខែល្អៗច្រើនៗ យើងជួយបងខ្លះទៅ និយាយអប់រំប្អូនៗចឹងណា

ក៖ហឹម

ខ៖ តែប្អូនរបស់ខ្ញុំក៏គេស្តាប់ដែរ គេថាខ្ញុំមិនភ្លេចនោះទេ! ចឹងរាល់ថ្ងៃប្អូនរបស់ខ្ញុំក៏គេជួយជូនដល់ខ្ញុំដែរ។

ក៖ ចឹងជាចុងក្រោយតើបងមានពាក្យពេចន៏អ្វីដើម្បីផ្តែផ្តាំដល់កូនចៅជំនាន់ក្រោយជាពិសេសកូនចៅរបស់បងគេមានឱកាសបានស្តាប់សម្លេងរបស់បងនៅក្នុងថ្ងៃនេះណា?

ខ៖ ខ្ញុំគ្រាន់តែចង់ផ្តែផ្តាំថា យើងខំប្រឹងរៀន យើងកើតមក ដូចថាកុំអោយលំបាកដូចជាខ្ញុំ ខ្ញុំផ្តាំធ្វើយ៉ាងម៉េចខិតខំប្រឹងរៀន សម្រាប់ខ្ញុំនៅក្នុងជាតិនេះខ្ញុំកម្មណាស់ គ្មានចំណេះដឹងនៅក្នុងខ្លួនដូចជាគេនោះទេ អាណិតខ្លួនឯងអាណិតទាំងកូននោះទៀត! ចឹងហើយ រាល់ថ្ងៃខ្ញុំលំបាកមែនទែន យើងពិបាកនិយាយ! ចឹងអោយគេខិតខំរៀនសូត្រទៅ អោយមានចំណេះដឹងនៅក្នុងខ្លួនកុំអោយពិបាក

ក៖​ចាសចឹងតំលៃនៃការអប់រំល្អសម្រាប់អនាគតណា

ខ៖ ចាស

ក៖ ចឹងអរគុណសម្រាប់បងស្រី សម្រាប់ការចំណាយពេលនៅក្នុងការសម្ភាសចឹង ការសម្ភាស១នេះបើសិនជាខាងសាលាBYUនៅខាងសហរដ្ឋអាមេរិកគេចង់សូមសម្លេងរបស់បងនិងរូបរបស់បង១ស្លឹកថតឥឡូវហ្នឹងដើម្បីដាក់ជាមួយនឹងសម្លេង ដាក់នៅក្នុងវេបសាយរបស់ខាងសលាដែលមានគេហៈទំព័រwww.cambodianoralhistory.byu.eduដើម្បីទុកអោយកូនចៅជំនាន់ក្រោយទៀតគេមានឱកាសស្តាប់សម្លេងរបស់បងនៅក្នុងថ្ងៃនេះណា?

ខ៖ ចាស!